**PONAVLJALICA - PRIPREMA ZA PROVJERU (5. razred)**

**(uvodno gradivo iz književnosti i lirika)**

**1. Što je umjetnost?**

- Umjetnost je način na koji umjetnik prikazuje svijet oko sebe.

**2. Razvojem društva umjetnost se dijeli na devet područja. Nabroji vrste umjetnosti.**

- književnost, strip, drama/kazalište, film, glazba, ples, slikarstvo, kiparstvo i arhitektura.

**3. Objasni knjižvnost kao umjetnost.**

- Književnost je umjetnost riječi, zato što su riječi osnovno sredstvo kojim nastaju književna djela.

**4. Kako dijelimo književnost prema nastanku?**

- Književnost prema nastanku dijelimo na: NARODNU/USMENU KNJIŽEVNOST i UMJETNIČKU/PISANU KNJIŽEVNOST.

**5. Što možeš reći o usmenoj/narodnoj književnosti?**

- Narodna književnost nastala je u narodu te je autor nepoznat, prenosila se usmeno s koljena na koljeno. Usmena književnost starija je od pisanje književnosti zato što je postojala i prije nego što je čovjek otkrio pismo.

**6. Što možeš reći o pisanoj/umjetničkoj književnosti?**

- Pisana književnost naziva se još i umjetnička ili autorska zato što nju stvara poznati pojedinac (umjetnik – književnik), a do čitatelja dolazi čitanjem.

**7. Nabroji knjižvne rodove prema tradicionalnoj podjeli.**

- LIRIKA, EPIKA i DRAMA.

**8. Književne vrste razvrstavamo u književne rodove.**

Učenicima će biti zadane književne vrste (pejzažna lirska pjesma, bajka, dječji roman, igrokaz, lirska pjesma, tragedija, pripovijetka…). Zadatak je svaku književnu vrstu uvrstiti u ispravnu rubriku tablice koja je podijeljena u tri rubrike - lirika, epika, drama.

**9. Kako nazivamo najnoviji književni rod u koje uvrštavamo nove suvremene vrste djala?**

- DISKURZIVNI KNJIŽEVNI OBLICI

**10. Koje književne vrste ubrajamo u književni rod LIRIKU?**

- ubrajamo: lirsku pjesmu i pjesmu u prozi

**RAD NA ZADANOM KNJIŽEVNOM DJELU**

**11. U čemu je osnovna razlika između lirske pjesme i pjesme u prozi?**

- lirska pjesma je zapisana u stihovima i kiticama, a pjesma u prozi je zapisana u rečenicama.

U provjeri će učenik trebati prepoznati lirsku pjesmu.

**12. Pitanja povezana s tekstom književnog djela (čitanje s razumijevanjem).**

Učenik će trebati odgovoriti na pitanja u kojima se provjerava razumijevanje pročitanoga.

**13. Što je STIH?**

- stih je jedan redak u pjesmi

U provjeri će učenik trebati označiti jedan stih.

**14. Na koji način određujemo vrstu stiha?**

- Vrstu stiha određujemo na način da stih podijelimo na slogove te tako imenujemo vrstu (osmerac, deseterac, dvanaesterac...)

U provjeri će učenik trebati odrediti vrstu zadanoga stiha.

**15. Što je strofa ili kitica?**

- Strofa ili kitica je misaono i vizualno odvojena cjelina pjesma koja se sastoji od stihova.

U provjeri će učenik trebati označiti jednu strofu ili kiticu.

**16. Na koji način određujemo vrstu strofe ili kitice?**

- Vrstu strofe ili kitice određujemo prema broju stihova u strofi (osmerostih, šesterostih, četverostih...).

U provjeri će učenik trebati odrediti vrstu strofe ili kitice.

**17. Koja je osnovna razlika između pjesme pisane slobodnim stihom i pjesme pisane vezanim stihom?**

- Pjesma pisana slobodnim stihom nema rimu, a pjesma pisana vezanim stihom ima rimu.

**18. Objasni pojam – rima.**

- Rima je glasovno podudaranje posljednjih slogova u stihu.

U pjesmi će učenik trebati zapisati riječi koje se u pjesmi rimuju.

**19. Koji je drugi naziv za rimu?**

- Rima ili srok.

**20. Ponovi koje smo dvije vrste rime do sada učili.**

- Naučili smo ukrižanu rimu (abab) i obgrljenu rimu (abba).

Učenik će trebati prepoznati vrstu rime u pjesmi.

**21. Objasni pojam – pjesnička slika.**

- Pjesnička slika je slika koju pjesnik/književnik oblikuje riječima, a čitatelj/slušatelj ih doživljava svojim osjetilima.

Učenik će trebati izdvojiti iz pjesme zadanu pjesničku sliku (ispisuje se stih ili dio stiha u kojemu je učenik prepoznao pjesničku sliku).

**22. Nabroji vrste pjesničkih slika.**

- vidna pjesnička slika (osjetilo vida – oko)

- slušna pjesnička slika (osjetilo sluha – uho)

- dodirna pjesnička slika (osjet na koži)

- okusna pjesnička slika (osjetilo okusa)

- mirisna pjesnička slika (osjetilo njuha, mirisa – nos)

**23. Što je motiv?**

- Motiv je poticajna riječ, najmanja tematska jedinica u djelu. Motivi su uvijek po vrsti riječi imenice.

U provjeri učenik će trebati izdvojiti nekoliko motiva iz pjesme.

**24. Što je epitet?**

- Epitet je ukrasni pridjev koji ukrašava motiv i zajedno s njim tvori pjesničku sliku. Po vrsti riječi epiteti su uvijek pridjevi.

U provjeri učenik će trebati prepoznati motiv.

**25. Što je tema?**

- Tema je ono o čemu djelo govori.

U provjeri učenik će trebati u jednoj rečenici izreći temu djela.

**26. Pejzažna lirska pjesma**

Pejzažna lirska pjesma je pjesma u kojoj pjesnik opjevava prirodu (pejzaž) te motive preuzima iz prirode.

U provjeri učenik će trebati prepoznati pejzažnu lirsku pjesmu.

**27. Što je personifikacija?**

- Personifikacija je stilsko sredstvo ili stilska figura u kojoj književnik stvarima, biljkama, životinjama i pojavama pridaje ljudske osobine.

U provjeri učenik će trebati prepoznati uporabu stilske figure – personifikacija.

**28. Što je onomatopeja?**

- Onomatopeja je stilska figura ili stilsko izražajno sredstvo u kojem pjesnik oponaša zvukove iz prirode. Ova stilska figura najčešće je povezana sa slušnom pjesničkom slikom.

U provjeri učenik će trebati prepoznati onomatopeju u izdvojenom stihu.

**29. Što je usporedba?**

- Usporedba je stilska figura u kojoj književnik uspoređuje pojmove na temelju sličnosti. Usporedbu u stihu prepoznajemo po riječima: kao, ko', poput.

U provjeri učenik će trebati prepoznati usporedbu u izdvojenom stihu.

**30. Navedi obilježja LIRIKE.**

- Obilježja su: sažetost, osjećajnost, slikovitost, ritmičnost, nema radnje, nema likova, ne može se prepričati, temelji se na doživljaju. Lirska djela uglavnom su pisana u stihovima.

**VAŽNO!**

U pisanoj provjeri važno je:

* POZORNO PROČITATI ZADANO KNJIŽEVNO DJELO
* NA PITANJA ODGOVARATI CJELOVITOM REČENICOM
* PISATI ODGOVORE PISANIM SLOVIMA
* PISATI ČITLJIVIM I UREDNIM RUKOPISOM